
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)







	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de instituire a unui program de schimb, asistență și formare profesională pentru protecția monedei euro împotriva falsificării pentru perioada 2028-2034 („programul Pericles V”) și de abrogare a Regulamentului (UE) 2021/840
(COM(2025)0462 – C10‑0195/2025 – 2025/0258(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0462),
–	având în vedere articolul 294 alineatul (2) și articolul 133 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0195/2025),
–	având în vedere articolul 294 alineatul (3) din Tratatul privind funcționarea Uniunii Europene, 
–	având în vedere avizul Băncii Centrale Europene din 7 noiembrie 2025[footnoteRef:1], [1:  JO C 12.12.2025 of 12.12.2025, ELI: http://data.europa.eu/eli/C/2025/6697/oj.] 

–	având în vedere articolul 60 din Regulamentul său de procedură,
[bookmark: _Hlk231546926]–	având în vedere raportul Comisiei pentru libertăți civile, justiție și afaceri interne (A10‑0000/2026),
1.	adoptă poziția sa în primă lectură prezentată în continuare;
[bookmark: _Hlk231546681]2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

[bookmark: restart]<RepeatBlock-Amend>
<Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 1 a (nou)</Article>
	

	Textul propus de Comisie
	Amendamentul

	
	(1a)	O protecție solidă a monedei euro împotriva falsificării este o componentă esențială a securității și competitivității economiei Uniunii, acest aspect fiind direct legat de obiectivul Uniunii de a îmbunătăți funcționarea eficientă a uniunii economice și monetare.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 5</Article>
	

	Textul propus de Comisie
	Amendamentul

	(5)	Protecția monedei unice europene ca bun public are o dimensiune transnațională evidentă, depășind așadar interesul și responsabilitatea fiecărui stat membru în parte. Având în vedere circulația transfrontalieră a monedei euro și implicarea de proporții a criminalității organizate internaționale în falsificarea euro, cadrele naționale de protecție trebuie să fie completate de o inițiativă a Uniunii, pentru a se asigura o cooperare omogenă la nivel național și internațional și o reacție la eventuale noi riscuri transnaționale. Prin urmare, prin instituirea unui program de schimb, asistență și formare profesională pentru protecția monedei euro împotriva falsificării, prezentul regulament este necesar, adecvat și corespunzător pentru atingerea obiectivelor programului. Programul trebuie să consolideze eficient cooperarea între statele membre și între Comisie și statele membre, fără a restricționa capacitatea statelor membre de a proteja euro împotriva falsificării. Acțiunea la nivelul Uniunii este justificată deoarece ajută în mod evident statele membre să protejeze colectiv moneda euro și încurajează utilizarea structurilor comune ale Uniunii pentru intensificarea cooperării și a schimbului de informații între autoritățile competente.
	(5)	Protecția monedei unice europene ca bun public are o dimensiune transnațională evidentă, depășind așadar interesul și responsabilitatea fiecărui stat membru în parte. Euro în numerar este singurul mijloc de plată universal accesibil tuturor cetățenilor, indiferent de accesul digital sau de situația lor bancară, și servește drept instrument esențial de reziliență atunci când infrastructura de plăți electronice nu mai funcționează. Statutul său de mijloc legal de plată depinde de integritatea monedei în sine. Contrafacerea afectează în mod direct această integritate, impunând pierderi necompensate cetățenilor și întreprinderilor și erodând încrederea în moneda unică. Având în vedere circulația transfrontalieră a monedei euro și implicarea de proporții a criminalității organizate internaționale în falsificarea euro, cadrele naționale de protecție trebuie să fie completate de o inițiativă a Uniunii, pentru a se asigura o cooperare omogenă la nivel național și internațional și o reacție la eventuale noi riscuri transnaționale. Prin urmare, prin instituirea unui program de schimb, asistență și formare profesională pentru protecția monedei euro împotriva falsificării, prezentul regulament este necesar, adecvat și corespunzător pentru atingerea obiectivelor programului. Programul trebuie să consolideze eficient cooperarea între statele membre și între Comisie și statele membre, fără a restricționa capacitatea statelor membre de a proteja euro împotriva falsificării. Acțiunea la nivelul Uniunii este justificată deoarece ajută în mod evident statele membre să protejeze colectiv moneda euro și încurajează utilizarea structurilor comune ale Uniunii pentru intensificarea cooperării și a schimbului de informații între autoritățile competente.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	În conformitate cu Regulamentul (UE, Euratom) 2024/2509, cu Regulamentul (UE, Euratom) nr. 883/2013 al Parlamentului European și al Consiliului10, cu Regulamentul (CE, Euratom) nr. 2988/95 al Consiliului11, cu Regulamentul (Euratom, CE) nr. 2185/96 al Consiliului12 și cu Regulamentul (UE) 2017/1939 al Consiliului13, interesele financiare ale Uniunii trebuie protejate prin măsuri proporționale, inclusiv prin prevenirea, detectarea, corectarea și investigarea neregulilor și a cazurilor de fraudă, prin recuperarea fondurilor pierdute, plătite în mod necuvenit sau utilizate incorect și, atunci când este cazul, prin impunerea de sancțiuni administrative. În special, în conformitate cu Regulamentele (UE, Euratom) nr. 883/2013 și (Euratom, CE) nr. 2185/96, Oficiul European de Luptă Antifraudă (OLAF) poate efectua investigații, inclusiv verificări și inspecții la fața locului, pentru a stabili dacă a avut loc o fraudă, un act de corupție sau orice altă activitate ilegală care afectează interesele financiare ale Uniunii. În conformitate cu Regulamentul (UE) 2017/1939, Parchetul European (EPPO) poate ancheta și trimite în judecată cazurile de fraudă, corupție și de alte activități ilegale care afectează interesele financiare ale Uniunii, astfel cum se prevede în Directiva (UE) 2017/1371 a Parlamentului European și a Consiliului14. În conformitate cu Regulamentul (UE, Euratom) 2024/2509, orice persoană sau entitate care primește fonduri din partea Uniunii trebuie să coopereze pe deplin pentru protejarea intereselor financiare ale Uniunii, să acorde accesul și drepturile necesare Comisiei, OLAF, EPPO și Curții de Conturi Europene și să se asigure că orice parte terță implicată în execuția fondurilor Uniunii acordă drepturi echivalente.
	(9)	În conformitate cu Regulamentul (UE, Euratom) 2024/2509, cu Regulamentul (UE, Euratom) nr. 883/2013 al Parlamentului European și al Consiliului10, cu Regulamentul (CE, Euratom) nr. 2988/95 al Consiliului11, cu Regulamentul (Euratom, CE) nr. 2185/96 al Consiliului12 și cu Regulamentul (UE) 2017/1939 al Consiliului13, interesele financiare ale Uniunii trebuie protejate prin măsuri proporționale, inclusiv prin prevenirea, detectarea, corectarea și investigarea neregulilor și a cazurilor de fraudă, prin recuperarea fondurilor pierdute, plătite în mod necuvenit sau utilizate incorect și, atunci când este cazul, prin impunerea de sancțiuni administrative. În special, în conformitate cu Regulamentele (UE, Euratom) nr. 883/2013 și (Euratom, CE) nr. 2185/96, Oficiul European de Luptă Antifraudă (OLAF) poate efectua investigații, inclusiv verificări și inspecții la fața locului, pentru a stabili dacă a avut loc o fraudă, un act de corupție sau orice altă activitate ilegală care afectează interesele financiare ale Uniunii. În conformitate cu Regulamentul (UE) 2017/1939, Parchetul European (EPPO) poate ancheta și trimite în judecată cazurile de fraudă, corupție și de alte activități ilegale care afectează interesele financiare ale Uniunii, astfel cum se prevede în Directiva (UE) 2017/1371 a Parlamentului European și a Consiliului14. În conformitate cu Regulamentul (UE, Euratom) 2024/2509, orice persoană sau entitate care primește fonduri din partea Uniunii trebuie să coopereze pe deplin pentru protejarea intereselor financiare ale Uniunii, să acorde accesul și drepturile necesare Comisiei, OLAF, EPPO și Curții de Conturi Europene și să se asigure că orice parte terță implicată în execuția fondurilor Uniunii acordă drepturi echivalente. Ar trebui să se asigure faptul că punerea în aplicare a programului rămâne consecventă și complementară în raport cu inițiativele altor instituții, agenții, organe și oficii ale Uniunii, cum ar fi Banca Centrală Europeană, Europol și Eurojust, în special referitor la desfășurarea formării și furnizarea de informații despre bancnotele euro falsificate la punerea în aplicare a programului.

	__________________
	__________________

	10 Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1, ELI: http://data.europa.eu/eli/reg/2013/883/oj)
	10 Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1, ELI: http://data.europa.eu/eli/reg/2013/883/oj)

	11 Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1, ELI: http://data.europa.eu/eli/reg/1995/2988/oj).
	11 Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1, ELI: http://data.europa.eu/eli/reg/1995/2988/oj).

	12 Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2, ELI: http://data.europa.eu/eli/reg/1996/2185/oj).
	12 Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2, ELI: http://data.europa.eu/eli/reg/1996/2185/oj).

	13 Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (JO L 283, 31.10.2017, p. 1, ELI: http://data.europa.eu/eli/reg/2017/1939/oj).
	13 Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (JO L 283, 31.10.2017, p. 1, ELI: http://data.europa.eu/eli/reg/2017/1939/oj).

	14 Directiva (UE) 2017/1371 a Parlamentului European și a Consiliului din 5 iulie 2017 privind combaterea fraudelor îndreptate împotriva intereselor financiare ale Uniunii prin mijloace de drept penal (JO L 198, 28.7.2017, p. 29, ELI: http://data.europa.eu/eli/dir/2017/1371/oj).
	14 Directiva (UE) 2017/1371 a Parlamentului European și a Consiliului din 5 iulie 2017 privind combaterea fraudelor îndreptate împotriva intereselor financiare ale Uniunii prin mijloace de drept penal (JO L 198, 28.7.2017, p. 29, ELI: http://data.europa.eu/eli/dir/2017/1371/oj).


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 11 a (nou)</Article>
	

	Textul propus de Comisie
	Amendamentul

	
	(11a)	Având în vedere că hotspoturile de falsificare a monedei euro identificate în țări terțe și falsificarea monedei euro capătă o dimensiune din ce în ce mai internațională, activitățile de consolidare a capacităților și de formare care implică autoritățile competente din țările terțe respective ar trebui considerate esențiale pentru protecția eficace a monedei euro și ar trebui încurajate și mai mult în cadrul programului Pericles V.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 11 b (nou)</Article>
	

	Textul propus de Comisie
	Amendamentul

	
	(11b)	Pentru a îndeplini obiectivele prezentului regulament, competența de a adopta acte în conformitate cu articolul 290 din Tratatul de funcționare al Uniunii Europene ar trebui delegată Comisiei cât privește completarea prezentului regulament prin adoptarea de programe de lucru și modificarea anexei la prezentul regulament. Este deosebit de important ca, în cursul activității sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile prevăzute în Acordul interinstituțional din 13 aprilie 2016 privind o mai bună legiferare1a. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.

	
	____________

	
	1a JO L 123, 12.5.2016, p. 1, ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 12</Article>
	

	Textul propus de Comisie
	Amendamentul

	(12)	Acțiunile eligibile pentru finanțare având drept scop promovarea schimburilor de informații și de personal, a asistenței tehnice și științifice și a formării profesionale specializate contribuie semnificativ la protejarea monedei unice a Uniunii împotriva falsificării și a fraudelor legate de falsificare și, prin urmare, la atingerea unui nivel ridicat și echivalent de protecție pe întregul teritoriu al Uniunii, demonstrând, totodată, capacitatea Uniunii de a aborda cazurile grave de criminalitate organizată. Pentru ca programul să fie adaptat exigențelor viitorului, este necesar să se mențină echilibrul între diferitele tipuri de acțiuni eligibile pentru finanțare și nevoia de a menține în continuare accentul programului pe amenințările actuale și pe cele emergente, printre care bancnotele false și distribuția falsurilor cu ajutorul internetului. Acțiunile eligibile trebuie să acopere și potențialele evoluții viitoare, cum ar fi eventualele amenințări la adresa viitoarei monede euro digitale, precum și eventualele amenințări reprezentate de inteligența artificială, dar și de oportunitățile de investigare oferite de aceasta. Achiziționarea de echipamente care urmează să fie utilizate de autoritățile specializate de combatere a falsificării din țările terțe pentru protejarea monedei euro împotriva falsificării este, de asemenea, esențială pentru asigurarea unei protecții adecvate a monedei euro în țările terțe, dar achiziționarea de echipamente trebuie, de asemenea, să fie însoțită de formarea necesară pentru utilizarea acestora. Prin urmare, pentru acest tip de acțiune, achiziționarea de echipamente nu trebuie să fie singura componentă a acțiunii.
	(12) Acțiunile eligibile pentru finanțare având drept scop promovarea schimburilor de informații și de personal, a asistenței tehnice și științifice și a formării profesionale specializate contribuie semnificativ la protejarea monedei unice a Uniunii împotriva falsificării și a fraudelor legate de falsificare și, prin urmare, la atingerea unui nivel ridicat și echivalent de protecție pe întregul teritoriu al Uniunii, demonstrând, totodată, capacitatea Uniunii de a aborda cazurile grave de criminalitate organizată. Astfel de acțiuni pot contribui totodată la soluționarea problemelor comune și la combaterea legăturilor cu spălarea de bani și criminalitatea organizată. Pentru ca programul să fie adaptat exigențelor viitorului, este necesar să se mențină echilibrul între diferitele tipuri de acțiuni eligibile pentru finanțare și nevoia de a menține în continuare accentul programului pe amenințările actuale și pe cele emergente, printre care bancnotele false și distribuția falsurilor cu ajutorul internetului. Acțiunile eligibile trebuie să acopere și potențialele evoluții viitoare, cum ar fi eventualele amenințări la adresa viitoarei monede euro digitale, precum și eventualele amenințări reprezentate de inteligența artificială („IA”), dar și de oportunitățile de investigare oferite de aceasta, cum ar fi utilizarea IA pentru generarea sau manipularea imaginilor contrafăcute, eludarea sistemelor automatizate de detectare și consolidarea capacităților de investigare și criminalistice. Achiziționarea de echipamente care urmează să fie utilizate de autoritățile specializate de combatere a falsificării din țările terțe pentru protejarea monedei euro împotriva falsificării este, de asemenea, esențială pentru asigurarea unei protecții adecvate a monedei euro în țările terțe, dar achiziționarea de echipamente trebuie, de asemenea, să fie însoțită de formarea necesară pentru utilizarea acestora. Prin urmare, pentru acest tip de acțiune, achiziționarea de echipamente nu trebuie să fie singura componentă a acțiunii.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Articolul 1 – paragraful 1</Article>
	

	Textul propus de Comisie
	Amendamentul

	Prezentul regulament instituie programul de schimb, asistență și formare profesională pentru protecția monedei euro împotriva falsificării (denumit în continuare „programul Pericles V”) și stabilește obiectivele programului, bugetul acestuia pentru perioada 2028-2034, formele de finanțare din partea Uniunii și normele privind furnizarea finanțării respective.
	Prezentul regulament instituie programul de schimb, asistență și formare profesională pentru protecția monedei euro împotriva falsificării și a altor amenințări potențiale (denumit în continuare „programul Pericles V”) și stabilește obiectivele programului, bugetul acestuia pentru perioada 2028-2034, formele de finanțare din partea Uniunii și normele privind furnizarea finanțării respective.


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Articolul 2 – alineatul 1</Article>
	

	Textul propus de Comisie
	Amendamentul

	1.	Obiectivul general al programului este de a preveni și de a combate falsificarea și fraudele legate de falsificare și de a menține integritatea monedei euro, consolidând astfel încrederea cetățenilor și a întreprinderilor în autenticitatea monedei euro și contribuind la asigurarea funcționării eficace a monedei euro, la protejarea stabilității fiscale și financiare în Uniune și la încurajarea utilizării monedei euro la nivel internațional pentru comerț, servicii financiare și investiții.
	1.	Obiectivul general al programului este de a preveni și de a combate falsificarea și infracțiunile legate de falsificare, inclusiv spălarea de bani, și de a menține integritatea monedei euro, consolidând astfel încrederea cetățenilor și a întreprinderilor în autenticitatea monedei euro și contribuind la asigurarea funcționării eficace a monedei euro, la protejarea stabilității fiscale și financiare în Uniune și la încurajarea utilizării monedei euro la nivel internațional pentru comerț, servicii financiare și investiții.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Articolul 2 – alineatul 2</Article>
	

	Textul propus de Comisie
	Amendamentul

	2.	Programul are ca obiectiv specific să protejeze moneda euro împotriva falsificării și a fraudelor legate de falsificare, ținând seama, de asemenea, de potențialele evoluții viitoare, cum ar fi eventualele amenințări la adresa viitoarei monede euro digitale, precum și de eventualele amenințări reprezentate de inteligența artificială, dar și de oportunitățile de investigare oferite de aceasta. Pentru a atinge obiectivele, programul sprijină și completează măsurile întreprinse de statele membre și acordă asistență autorităților competente naționale și ale Uniunii în eforturile lor de a stabili o cooperare strânsă și periodică între ele și cu Comisia și un schimb de bune practici, incluzând, după caz, țările terțe și organizațiile internaționale.
	2.	Programul are ca obiectiv specific să protejeze moneda euro împotriva falsificării și a infracțiunilor legate de falsificare, inclusiv a spălării banilor. Acest obiectiv specific ține seama, de asemenea, de evoluțiile emergente, printre care:

	
	(a)	amenințări la adresa viitoarei monede euro digitale;

	
	(b)	amenințările reprezentate de IA, inclusiv falsificarea bazată pe IA și eludarea asistată de IA a sistemelor de detectare;

	
	(c)	oportunitățile de investigare oferite de IA, inclusiv utilizarea instrumentelor de IA pentru a consolida capacitățile criminalistice și de investigare.

	
	Pentru a atinge obiectivele, programul sprijină și completează măsurile întreprinse de statele membre și acordă asistență autorităților competente naționale și ale Uniunii în eforturile lor de a stabili o cooperare strânsă și periodică între ele și cu Comisia și un schimb de bune practici, incluzând, după caz, țările terțe și organizațiile internaționale.


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 7 – alineatul 1</Article>
	

	Textul propus de Comisie
	Amendamentul

	1.	Programul este pus în aplicare în conformitate cu Regulamentul (UE, Euratom) 2024/2509 prin gestiune directă sau prin gestiune indirectă cu entitățile menționate la articolul 62 alineatul (1) litera (c) din regulamentul menționat.
	1.	Programul este pus în aplicare în conformitate cu Regulamentul (UE, Euratom) 2024/2509 prin gestiune directă sau prin gestiune indirectă cu entitățile menționate la articolul 62 alineatul (1) litera (c) din regulamentul menționat, asigurând în același timp coerența și evitând suprapunerile inutile cu măsurile relevante luate de alte entități competente, în special Banca Centrală Europeană, Europol și Eurojust.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 7 – alineatul 3 a (nou)</Article>
	

	Textul propus de Comisie
	Amendamentul

	
	3a.	La punerea în aplicare a acțiunilor eligibile pentru finanțare în cadrul programului în conformitate cu articolul 9 și cu anexa, Comisia ține seama de activitățile existente și planificate ale Băncii Centrale Europene și de activitățile Europol și Eurojust de combatere a falsificării monedei euro și a infracțiunilor legate de falsificare, inclusiv a spălării banilor.


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 8 – alineatul 1</Article>
	

	Textul propus de Comisie
	Amendamentul

	1.	Se stabilesc criterii de eligibilitate pentru a sprijini îndeplinirea obiectivelor prevăzute la articolul 2 din prezentul regulament, în conformitate cu Regulamentul (UE, Euratom) 2024/2509, iar acestea se aplică tuturor procedurilor de atribuire din cadrul programului.
	1.	Se stabilesc criterii de eligibilitate pentru a sprijini îndeplinirea obiectivelor prevăzute la articolul 2 din prezentul regulament, în conformitate cu Regulamentul (UE, Euratom) 2024/2509, iar acestea se aplică tuturor procedurilor de atribuire din cadrul programului. Banca Centrală Europeană, Europol și Eurojust sunt consultate cu privire la orice acțiune care poate fi eligibilă pentru sprijin în cadrul programului în temeiul alineatului (5) înainte de punerea în practică a acțiunii respective.


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 8 – alineatul 5 – paragraful 1 – partea introductivă</Article>
	

	Textul propus de Comisie
	Amendamentul

	Printre acțiunile care pot fi eligibile pentru sprijin în cadrul programului se numără:
	Programul poate furniza, în condițiile prevăzute în programele de lucru menționate la articolul 9, sprijin financiar pentru următoarele acțiuni:


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 8 – alineatul 5 – paragraful 1 – litera a</Article>
	

	Textul propus de Comisie
	Amendamentul

	(a)	schimburile și diseminarea de informații pe subiectele enumerate în anexă, în special prin organizarea de ateliere, reuniuni și seminare, inclusiv a unor sesiuni de formare, plasare țintită și schimburi de personal între autoritățile naționale competente și alte acțiuni similare;
	(a)	schimburile și diseminarea de informații pe subiectele enumerate în anexă, la punctul 1, în special prin organizarea de ateliere, reuniuni și seminare, inclusiv a unor sesiuni de formare, plasare țintită și schimburi de personal între autoritățile naționale competente și alte acțiuni similare;


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 8 – alineatul 5 – paragraful 1 – litera b</Article>
	

	Textul propus de Comisie
	Amendamentul

	(b)	asistența tehnică, științifică și operațională necesară, astfel cum sunt enumerate în anexă;
	(b)	asistența tehnică, științifică și operațională necesară, astfel cum sunt enumerate în anexă, la punctul 2;


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 8 – alineatul 7 a (nou)</Article>
	

	Textul propus de Comisie
	Amendamentul

	
	7a.	Comisia este împuternicită să adopte acte delegate în conformitate cu articolul 9a pentru a modifica anexa referitor la subiectele enumerate la punctul 1 din anexă, tipurile de asistență enumerate la punctul 2 din anexă și grupurile profesionale eligibile enumerate la punctul 3 din anexă.


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 9 – paragraful 1</Article>
	

	Textul propus de Comisie
	Amendamentul

	Programul este pus în aplicare prin programele de lucru menționate la articolul 110 din Regulamentul (UE, Euratom) 2024/2509.
	1.	Programul este pus în aplicare prin programele de lucru.


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 9 – alineatul 1 a (nou)</Article>
	

	Textul propus de Comisie
	Amendamentul

	
	1a.	Comisia adoptă acte delegate în conformitate cu articolul 9a, în vederea completării prezentului regulament prin stabilirea programelor de lucru menționate la alineatul (1) al prezentului articol.


Or. <Original>{EN}en</Original>
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 9 – alineatul 1 b (nou)</Article>
	

	Textul propus de Comisie
	Amendamentul

	
	1b.	Comisia consultă părțile interesate relevante, inclusiv autoritățile naționale, Banca Centrală Europeană, Europol și Eurojust, precum și reprezentanții sectorului privat, înainte de a adopta programe de lucru.


Or. <Original>{EN}en</Original>
</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 9 – alineatul 1 c (nou)</Article>
	

	Textul propus de Comisie
	Amendamentul

	
	1c.	Programele de lucru sunt actualizate periodic pentru a ține seama de evoluțiile emergente menționate la articolul 2 alineatul (2).


Or. <Original>{EN}en</Original>
</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 9 a (nou)</Article>
	

	Textul propus de Comisie
	Amendamentul

	
	Articolul 9a

	
	Exercitarea delegării de competențe

	
	1.	Competența de a adopta acte delegate este conferită Comisiei în condițiile prevăzute în prezentul articol.

	
	2.	Delegarea de competențe prevăzută la articolul 8 alineatul (7a) și la articolul 9 se conferă Comisiei pentru perioada cuprinsă între 1 ianuarie 2028 și 31 decembrie 2034.

	
	3.	Delegarea de competențe menționată la articolul 8 alineatul (7a) și la articolul 9 poate fi revocată în orice moment de către Parlamentul European sau de către Consiliu. Decizia de revocare pune capăt delegării competenței specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere valabilității actelor delegate aflate deja în vigoare.

	
	4.	Înaintea adoptării unui act delegat, Comisia se consultă cu experții desemnați de fiecare stat membru, în conformitate cu principiile stabilite în Acordul interinstituțional din 13 aprilie 2016 privind o mai bună legiferare , precum și cu reprezentanți ai Băncii Centrale Europene, ai Europol și Eurojust.

	
	5.	De îndată ce adoptă un act delegat, Comisia îl notifică simultan Parlamentului European și Consiliului.

	
	6.	Un act delegat adoptat în temeiul articolului 8 alineatul (7a) sau al articolului 9 intră în vigoare numai în cazul în care nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecții. Termenul menționat se prelungește cu două luni la inițiativa Parlamentului European sau a Consiliului.


Or. <Original>{EN}en</Original>
</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Articolul 9 b (nou)</Article>
	

	Textul propus de Comisie
	Amendamentul

	
	Articolul 9b

	
	Monitorizarea și raportarea

	
	1.	Indicatorii pentru raportarea progreselor înregistrate de programul Pericles IV în direcția îndeplinirii obiectivului specific prevăzut la articolul 2 sunt prevăzuți în Regulamentul (UE) .../... al Parlamentului European și al Consiliului [„Regulamentul privind performanța bugetului”].

	
	2.	Sistemul de raportare privind performanța prevăzut în prezentul regulament și în Regulamentul (UE) .../... [„Regulamentul privind performanța bugetului”] asigură colectarea eficientă, eficace și în timp util a datelor necesare pentru monitorizarea punerii în aplicare și a rezultatelor programului. În acest scop, destinatarilor fondurilor din partea Uniunii și, după caz, statelor membre li se impun cerințe de raportare proporționale.


	
	3.	Comisia furnizează rapoarte anuale privind rezultatele programului Pericles V Parlamentului European, Consiliului și Băncii Centrale Europene, ținând seama de indicatorii cantitativi și calitativi stabiliți în Regulamentul (UE) .../... [„Regulamentul privind performanța bugetului”] și include o listă a acțiunilor finanțate, a bugetelor acestora și a entităților participante.


Or. <Original>{EN}en</Original>
</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Anexă – punctul 1 – partea introductivă</Article>
	

	Textul propus de Comisie
	Amendamentul

	(1)	Schimburile și diseminarea de informații menționate la articolul 8 alineatul (5) litera (a) vizează, printre altele:
	(1)	Schimburile și diseminarea de informații menționate la articolul 8 alineatul (5) litera (a) vizează:


Or. <Original>{EN}en</Original>
</Amend>
<Amend>Amendamentul		<NumAm>24</NumAm>
<DocAmend>Propunere de regulament</DocAmend>
<Article>Anexă – punctul 1 – liniuța 7</Article>
	

	Textul propus de Comisie
	Amendamentul

	–	protecția monedei euro în afara Uniunii;
	–	protecția monedei euro în afara Uniunii și prevenirea importurilor în Uniune de bancnote și monede falsificate produse în afara zonei euro;


Or. <Original>{EN}en</Original>
</Amend>
<Amend>Amendamentul		<NumAm>25</NumAm>
<DocAmend>Propunere de regulament</DocAmend>
<Article>Anexă – punctul 2 – partea introductivă</Article>
	

	Textul propus de Comisie
	Amendamentul

	(2)	Asistența tehnică, științifică și operațională menționată la articolul 8 alineatul (5) litera (b) include în special:
	(2)	Asistența tehnică, științifică și operațională menționată la articolul 8 alineatul (5) litera (b) include:


Or. <Original>{EN}en</Original>
</Amend>
<Amend>Amendamentul		<NumAm>26</NumAm>
<DocAmend>Propunere de regulament</DocAmend>
<Article>Anexă – punctul 3 – liniuța 1 a (nouă)</Article>
	

	Textul propus de Comisie
	Amendamentul

	
	–	experți în domeniul monedei digitale și al tehnologiei blockchain, specialiști în securitate cibernetică și ingineri în domeniul IA și al învățării automate;


Or. <Original>{EN}en</Original>
</Amend>

</RepeatBlock-Amend>

